text: Carl Holst: Nye sygehuse behøver ikke køkkener
  15 november 2013 kl. 06.52
  At køkkenerne på de nye supersygehuse bliver sparet væk er ikke noget problem, mener Carl Holst.
  For at få råd til at bygge de nye kæmpesygehuse er det i flere tilfælde nødvendigt at spare køkkenet væk.
  Men det er ikke noget problem, mener formanden for Region Syd, Carl Holst (V).
  - De patienter, der bliver indlagt på supersygehuse, får fantastisk god mad - det går de op i. Så er de ligeglade med, om det bliver produceret i et køkken på sygehuset eller bliver leveret af en privat leverandør, sagde Carl Holst i aftes i Debatten på DR 2.
  Formanden for Region Midtjylland, socialdemokraten Bent Hansen, mener derimod, at sygehuse selv skal lave maden.
  - En del af behandlingsplanen er en ernæringsplan. Og det er rigtigt vigtigt, at der er et integreret team, der tager sig af det, sagde Bent Hansen i DR-programmet.
  
  Fra Twitter #kvsyd
  @kvsyd Jeg mener, at det vigtigste er en god, sund og nærende kost til vores patienter. Hvem som leverer maden, er mindre afgørende.
  
  